Gedagte vir die dag: Hemelse hoop | Maroela Media
Gedagte vir die dag: Hemelse hoop
Die Christelike Hoop. Foto: Kameronlombard.com
Hierdie geloof en liefde is gegrond op die hoop wat vir julle in die hemel bewaar word. (Kolossense 1:5)
Ons hoop in Christus en die hemelse toekoms wat Hy vir ons beplan, is wat ons aan die gang hou. Dit bemoedig ons om aan die hemel te dink omdat alles wat ons begeer daar vir ons wag. Dit is 'n plek van rus. Daar sal nie meer moegheid wees nie. In die hemel sal ons oorwinning smaak. Die Kaptein sal sê: "Mooi so, goeie en getroue dienaar." Daar sal ons volkome heilig wees. Niks sal daardie volmaakte koninkryk kan besoedel nie.
Dit is heerlik om te besef ons sal nie vir altyd in hierdie wildernis ronddwaal nie; dat ons binnekort die beloofde land sal beërwe. Deur God se Gees kan die hoop van die hemel geregtigheid in ons voortbring. Die mens wat hierdie hoop in hom het, het nuwe ywer vir sy werk, want die vreugde van die Here is sy krag.
Gedagte vir die dag: Geskenke vir die Here
Ons sien so uit om by ons Hemelse Vader te wees, daar sal ons mos nie meer bekommerd en hartseer wees nie daar gaan ons saam met al ons geliefdes wees wie ons vooruit gegaan het. Hemelvreugde.